wickkiey/tamil-wikipedia-chunked huggingface dataset:
# பின்தயா

## பெயர்க்காரணம்

பின்தயா என்றால் பர்மிய மொழியில் *சிலந்தி எடுத்துக் கொள்ளப்பட்டது* என்பது அர்த்தமாகும். ஒரு புராண கதையின் படி அங்கிருக்கும் குகையில் ஒரு காலத்தில் பெரிய சிலந்தி இருந்ததாகவும் அந்தச் சிலந்தி ஒரு இளவரசனை பிடித்து வந்த குகையில் சிறைவைக்க முயன்றது ஆனால் இளவரசன் அந்தச் சிலந்தியிடன் சண்டையிட்ட கொன்றுவிட்டான். இங்கு எடுத்துக் கொள்ளப்பட்டதன் அர்த்தம் கொள்ளப்பட்டது என்று பொருள் படும்.
# பின்தயா

## மேலும் பார்க்க

- ஷான் மாநிலம்
- தனு சுயாட்சி மண்டலம்
# லியுதேத்தியம்(III) ஆக்சைடு

**லியுதேத்தியம்(III) ஆக்சைடு** *(Lutetium(III) oxide)* என்பது Lu<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். வெண்மை நிறத்திலுள்ள இத்திண்மம் கனசதுர படிக அமைப்பில் காணப்படுகிறது. சில சிறப்பு வகை கண்ணாடிகள் செய்வதற்கு இதைப் பயன்படுத்துகிறார்கள். அருமண் சேர்மமான இதை லியுத்தேசியா என்ற பெயராலும் அழைக்கிறார்கள்.
# லியுதேத்தியம்(III) ஆக்சைடு

## வரலாறு

1879 இல் யீன்–சார்லசு-காலிசார்டு டி மார்க்நாக் (1817–1894) என்ற பிரஞ்சு வேதியியலாளர் இட்டெர்பியம் தனிமத்தை கண்டறிந்ததாக தெரிவித்தார். ஆனால் அதில் தனிமங்களின் கலவையாக இருந்தது. 1907 இல் சியார்ச்சசு உர்பெயின் என்ற மற்றோர் பிரஞ்சு வேதியியலாளர் (1872–1938) இட்டெர்பியம் ஒரு தனித்த தனிமம் அல்ல என்றும் அது புதிய இரண்டு தனிமங்களின் கலவையென்றும் அறிவித்தார். செருமனியைச் சேர்ந்த கார்ல் அவுர் (1858–1929) மற்றும் அமெரிக்காவைச் சேர்ந்த சார்லசு யேம்சு (1880–1926) போன்ற வேறு சில வேதியியலர்களும் இதே கருத்தைத் தெரிவித்தனர். இவர்கள் கண்டறிந்த இரண்டு தனிமங்கள் நியோயிட்டெர்பியம், லியுட்டேசியம் என்பனவாகும். எனினும், எவரும் தூய்மையான லியுத்தேத்தியத்தைக் கண்டறிந்து கூறவில்லை.பொதுவாக இவர்கள் கண்டறிந்து அறிவித்தத்து லியுதேத்தியம்(III) ஆக்சைடு என கருதப்படுகிறது.
# லியுதேத்தியம்(III) ஆக்சைடு

## பயன்கள்

சீரொளி படிகங்களைத் தயாரிக்கும் முக்கியமான தாதுப் பொருள் லியுதேத்தியம்(III) ஆக்சைடு ஆகும். பீங்கான், கண்ணாடி மற்றும் பாசுபர் தொழில்களில் இது சிறப்பாகப் பயன்படுத்தப்படுகிறது. சேர்மங்களை உடைத்தல், ஆல்க்கைலேற்றம் செய்தல், ஐதரசனேற்றம் செய்தல், பலபடியாக்குதல் போன்ற வினைகளில் லியுதேத்தியம்(III) ஆக்சைடு ஒரு வினையூக்கியாகப் பயன்படுத்தப்படுகிறது. லியுதேத்தியம்(III) ஆக்சைடின் ஆற்றல் இடைவெளி 5.5 எலக்ட்ரான் வோல்ட்டு ஆகும்.
# ஹம்தாத் ஆய்வகங்கள்

**ஹம்தாத் ஆய்வகங்கள்** (*Hamdard (Wakf) Laboratories*) யூனானி மற்றும் ஆயூர்வேத மருந்து நிறுவனமாகும்.  
1906 ஆம் ஆண்டு **ஹாபிஜ் ஹக்கிம் அப்துல் மஜித்** என்பவரால் லாப நோக்கமற்ற அறக்கட்டளையாக டெல்லியில் துவங்கப்பட்டது. இந்திய விடுதலைக்குப் பிறகு வங்காள தேசம் மற்றும் பாகிஸ்தானிலும் இதன் கிளைகள் துவங்கப்பட்டன. அதன் பிரபலமான சில தயாரிப்புகளில் ரூஹ் அப்ஜா சர்பத், ஷபி என்னும் இரத்தம் சுத்திகரிக்கும் பானம் ஆகியவை குறிப்பிடத்தக்கவை. இந்நிறுவனத்தின் வருமானங்கள் அதன் கீழ் செயல்படும் ஒரு தொண்டு கல்வி அறக்கட்டளைக்குச் செலவிடப்படுகின்றது.
# ஹம்தாத் ஆய்வகங்கள்

## வெளியிணைப்புகள்

- Official website
# இந்திய பைசா

**இந்திய பைசா (Indian paisa)** (plural: *paise*) என்பதுஇந்தியரூபாயில் <sup>1</sup><big>⁄</big><sub>100</sub>(நூறில் - ஒரு பங்கு)ஆகும்.இந்திய ரூபாயைதசமஎண்ணிக்கையில் சீர்திருத்தம்செய்த 1957 ஏப்ரல் 1அன்று பைசா அறிமுகப்படுத்தப்பட்டது. 2011சூன் 30அன்று 50பைசாநாணயத்தைத்தவிரபிறபைசாநாணயங்கள்செல்லாதவையாகஅறிவிக்கப்பட்டன.  
1955 ஆம் ஆண்டில், இந்திய அரசு "இந்திய நாணயச் சட்டத்தில்" திருத்தம் கொண்டுவந்து "நாணயங்களை மெட்ரிக் முறையில்"மாற்றியது.1957 ஆம் ஆண்டு முதல் 1964 வரை, பைசாவானது "நயா பைசா" (புதிய பைசா) என அழைக்கப்பட்டது. 1964 சூன் 1,அன்று "நயா" என்றசொல் கைவிடப்பட்டு "பைசா" என்று பெயரிடப்பட்டது. பைசாவானது 1, 2, 3, 5, 10, 20, 25 மற்றும் 50 பைசா நாணயங்களில் புழங்கப்பட்டது.
# இந்திய பைசா

## வரலாறு

1957 க்கு முன்னர், இந்திய ரூபாயானது தசமபடுத்தப்படமல் இருந்தது, 1835 முதல் 1957 வரை ரூபாயானது 16அணாக்களாக பிரிக்கப்பட்டிருந்தது.1947 ஆம் ஆண்டு வரை ஒவ்வொரு அணாவும் நான்கு இந்தியபைசாக்களாகவும், ஒவ்வொரு பைசாவும் மூன்று இந்தியதம்பிடிகளாகப் பிரிக்கப்பட்டிருந்தது.
| பணத்தொகுதி | மதிப்பு | துவக்கம் | முடிவு | குறிப்புகள் |  |  |  |  |
| --- | --- | --- | --- | --- | --- | --- | --- | --- |
| ஒரு இந்திய ரூபாய் | பதினாறு இந்திய அணா | 1835 | 1947 |  |  |  |  |  |
| 1947 | 1950 | The Frozen Series |  |  |  |  |  |  |
| 1950 | 1957 | அணா தொடர் |  |  |  |  |  |  |
| நூறு பைசாக்கள் | 1957 | 1964 | நயாபைசா தொடர் |  |  |  |  |  |
| 1964 | தற்போதுவரை | 50 பைசா தவிர அனைத்து பைசா, அணா, தம்பிடி நாணயங்கள் செல்லாதவை ஆக்கப்பட்டன. |  |  |  |  |  |  |
| ஓர் இந்திய அணா | நான்கு பைசாக்கள் | 1835 | 1947 |  |  |  |  |  |
| 1947 | 1950 | The Frozen Series. |  |  |  |  |  |  |
| 1950 | 1957 | அணா மற்றும் தம்பிடி 1957 இல் செல்லவாதவையாக்கப்பட்டன. |  |  |  |  |  |  |
| ஓர் இந்திய தம்பிடி | மூன்று பைசாக்கள் | 1835 | 1947 | 1947 இல் தம்பிடி செல்லாததாக்கப்பட்டது. |  |  |  |  |
| *ஓர் இந்திய ரூபாய் = 100 பைசா = 16 அணா = 64 பைசா = 192 தம்பிடி*. |  |  |  |  |  |  |  |  |
| 2 நயா
பைசா | 2.95 கி | 18 மிமீ | 1.80 மிமீ | செம்பு நிக்கல் கலவை | வழுவழுப்பான | 1957 | 1963 | செல்லாததாக்கப்பட்டது. |
| 5 நயா
பைசா |  |  |  |  |  |  |  |  |
| 10 நயா
பைசா |  |  |  |  |  |  |  |  |
| 20 நயா
பைசா |  |  |  |  |  |  |  |  |
| 50 நயா
பைசா | } |  |  |  |  |  |  |  |
# இந்திய பைசா

## வரலாறு

### பைசா தொடர் (1964 - தற்போதுவரை)

| பைசா - அலுமினியம் தொடர் |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 பைசா | 0.75 கி | 17 மிமீ | 1.72 மிமீ | அலுமினியம் | வழுவழுப்பான | இந்திய தேசிய இலச்சினை மற்றும்
நாட்டுப் பெயர் இந்தி மற்றும் ஆங்கிலத்தில். | மதிப்பு மற்றும் ஆண்டு. | 1965 | 1981 | செல்லாதாக்கப்பட்டது. |
| 2 பைசா | 1.0 கி | 20 மிமீ | 1.58 மிமீ | செல்லாதாக்கப்பட்டது. |  |  |  |  |  |  |
| 3 பைசா | 1.2 கி | 21 மிமீ | 2.0 மிமீ | 1964 | 1971 | செல்லாதாக்கப்பட்டது. |  |  |  |  |
| 5 பைசா | 1.5 கி | 22.0 மிமீ | 2.17 மிமீ | இந்திய தேசிய இலச்சினை நாடு
மதிப்பு மற்றும் ஆண்டு. | ஆண்டு மற்றும் "Save for development" வாசகம்.
ஐக்கிய நாடுகளின் உணவு மற்றும் வேளாண்மை அமைப்பு நினைவு வெளியீடு. | 1977 | 1977 | செல்லாதாக்கப்பட்டது. |  |  |
| 10 பைசா | 2.27 கி | 25.91 மிமீ | 1.92 மிமீ | இந்திய தேசிய இலச்சினை மற்றும்
நாட்டுப் பெயர் இந்தி ஆங்கிலத்தில். | மதிப்பு மற்றும் ஆண்டு. | 1971 | 1982 | செல்லாதாக்கப்பட்டது. |  |  |
| 20 பைசா | 2.2 கி | 26 மிமீ | 1.7 மிமீ | 1982 | 1997 | செல்லாதாக்கப்பட்டது. |  |  |  |  |
| 10 பைசா |  |  |  |  |  |  |  |  |  |  |
| 20 பைசா |  |  |  |  |  |  |  |  |  |  |
| 25 பைசா |  |  |  |  |  |  |  |  |  |  |
| 50 பைசா | } |  |  |  |  |  |  |  |  |  |
# இந்திய பைசா

## வரலாறு

### காசாலைக் குறி

- குறி இல்லை = கொல்கத்தா
- ♦ = மும்பை ஆலை
- B = மும்பை ஆதார வெளியீடு
- * = ஐதராபாத்
- ° = நொய்டா
# பதே ஜங் ஷா

**பதே ஜங் ஷா** (**Fateh Jang Shah**) (1805 - 1846), நேபாள இராச்சியத்தின் ஆறாவது பிரதம அமைச்சர் ஆவார்.
# பதே ஜங் ஷா

## பின்னணி

பிரான ஷா - மோக குமாரி இணையருக்கு 1805ல் பிறந்த பதே ஜங் ஷா, நேபாள பிரதம அமைச்சராக இருந்த புஷ்கர் ஷாவின் தம்பி மகன் ஆவார்.
இவரது நான்கு தம்பியர்கள் நேபாளப் படையில் தளபதிகளாக பணியாற்றினர். இவரது தங்கை இரண்யகர்ப்ப குமாரி தேவி ராணா வம்சத்தை நிறுவிய ஜங் பகதூர் ராணாவின் மனைவி ஆவார்.
# பதே ஜங் ஷா

## அரசவைப் பணிகள்

பதே சிங் ஷா 1840 முதல 1843 முடிய நேபாள இராச்சியத்தின் படைத்தலைவராக பணியாற்றினார். பின்னர் 1845 முதல் 1846 முடிய பிரதம அமைச்சராகவும், வெளிநாட்டு விவாகரத்துறை அமைச்சராகவும் பணியாற்றினார்.
# பதே ஜங் ஷா

## குழந்தைகள்

இவருக்கு கட்க விக்ரம் ஷா, குருபிரசாத் ஷா மற்றும் குண பகதூர் ஷா என மூன்று ஆண் குழந்தைகள் இருந்தனர்.
# பதே ஜங் ஷா

## இறப்பு

14 செப்டம்பர் 1846ல் காட்மாண்டுவில் நடைபெற்ற கோத் படுகொலைகளின் போது பதே சிங் ஷாவும், அவரது மூத்த மகன் கட்க விக்ரம் ஷாவும் மாண்டனர்.
# பதே ஜங் ஷா

## இதனையும் காண்க

- நேபாள பிரதம அமைச்சர்கள்
- கோத் படுகொலைகள்
# சினெல்லின் சன்னல்

**சினெல்லின் சன்னல்** (**Snell's window**) (**சினெல்லின் வட்டம்** (**Snell's circle**) அல்லது **ஒளியியல் ஆழ்துளை** (*Optical man-hole*) எனவும் அழைக்கப்படுகிறது.  
இந்த கோட்பாட்டைப் பயன்படுத்தி நீருக்கடியில் பயன்படுத்தும் கண்ணாடி, பரப்புக்கு மேலே 96 டிகிரி கோணம் வரையே பார்க்க இயலுவது ஏன் என்பது விளக்கப்படுகிறது.  
இந்தத் தோற்றப்பாடு நீருக்குள் செல்லும் ஒளியானது ஒளி விலகலடைவதால் ஏற்படுகிறது. இது சினெல் விதியின் அடிப்படையில் செயல்படுகிறது.  
சினெல்லின் சன்னலுக்கு வெளியேயுள்ள பகுதி கருமையாகத் தெரியும் அல்லது முழு அக எதிரொளிப்பின் மூலம் நீருக்கடியிலுள்ள பொருட்கள் தெரியும்.  
நீருக்கடியில் புகைப்படம் எடுப்போர், சினெல்லின் சன்னலுக்கு கீழேயுள்ள பொருட்களை காண தேவையான ஒளி மூலங்களைப் பயன்படுத்துவர்.
# சினெல்லின் சன்னல்

## பிம்பம் உருவாதல்

நீருக்கடியிலிருந்து மேலே பார்க்கும் போது தொடுவானத்திலிருந்து தொடுவானம் வரை, அரை வட்ட வடிவில் தெரிய வேண்டும். ஆனால் காற்றுக்கும் நீருக்கும் இடையேயுள்ள ஒளி விலகல் காரணமாக 180° தெரிய வேண்டிய பார்வைக் கோணம், சினெல்லின் சன்னலால் 97° சுருக்கப்படுகிறது. இது மீனின் கண் போன்ற அமைப்பைக் கொண்ட வில்லையைப் போல் செயல்படுகிறது. பிம்பங்களின் ஒளியின் பொலிவு, சாய்கோணம் குறையக் குறைய, குறைகிறது. ஒளியானது எதிரொளிக்கப்படுவதற்குப் பதிலாக விலகல் அடைகிறது. அலைகள் மற்றும் சிற்றலைகள் (ripples) ஏற்படுத்தும் ஒளி விலகல் பிம்பத்தை சிதறடிக்கிறது. கலங்கிய நீரும் பிம்பத்தை சிதறடிக்கிறது.
# ராணா ஜங் பாண்டே

**ராணா ஜங் பாண்டே** (**Rana Jang Pande**) , நேபாள இராச்சியத்தின் மூன்றாவது பிரதம அமைச்சராக பணியாற்றியவர்.
நேபாள பிரதம அமைச்சராக இருந்த தாமோதர பாண்டேவின் மகன்களில் ஒருவராவார்.  
இவர் நேபாளத்தின் பிரதம அமைச்சராக இரு முறை பதவி வகித்தவர். முதன் முறையாக 1837ம் ஆண்டிலும், இரண்டாம் முறையாக 1839–1840 ஆண்டுகளில் பணியாற்றியவர்.  
நேபாள பிரதம அமைச்சராக பணியாற்றிய பீம்சென் தபாவை கைது செய்த பிறகு, ராணா ஜங் பாண்டே, நேபாள இராச்சியத்தின் பிரதம அமைச்சராகவும், தலைமைப் படைத்தலைவராகவும் பதவி வகித்தார்.  
ராணா ஜங் பாண்டே, ஒருங்கிணைந்த நேபாள இராச்சியத்தை நிறுவும் பணியில் இருந்த கோர்க்கா மன்னர் இருந்த பிரிதிவி நாராயணன் ஷாவின் அரசவையில் பிரதம அமைச்சராக பணியாற்றிய **கலு பாண்டே**வின் மகன் ஆவார்.  
1804ல் தன் தந்தையும், பிரதம அமைச்சருமான தாமோதர பாண்டேவின் மரணத்திற்கு, பீம்சென் தபா பொறுப்பானவர் எனக் குற்றம் சாட்டப்பட்டு சிறையில் அடைக்கப்பட்டார்.
# திரிபுவன் வீர விக்ரம் ஷா

**திரிபுவன் வீர விக்ரம் ஷா** (**Tribhuwan Bir Bikram Shah**) (त्रिभुवन वीर विक्रम शाह), (30 சூன் 1906 – 13 மார்ச் 1955), நேபாள இராச்சியத்தை 11 டிசம்பர் 1911 முதல் 13 மார்ச் 1955 முடிய ஆட்சி செய்த மன்னராவர்.
இவரது தந்தை பிரிதிவி வீர விக்ரம் ஷாவின் மறைவின் போது, எட்டு வயதான திரிபுவன் ஷா 20 பிப்ரவரி 1913ல் நேபாள இராச்சியத்தின் அரியணைக்கு முடி சூட்டப்பட்டார். திரிபுவன் பருவ வயது அடையும் வரை, ராணி திவ்யேஷ்வரி, திரிபுவனின் அரசப் பிரதியாக நாட்டை நிர்வகித்தார்.  
1857 முதல் ஷா வம்சத்தின் நேபாள மன்னர்கள், பெயரளவிற்கு மன்னர்களே இருந்தனரே தவிர, நாட்டின் நிர்வாகத்தை மன்னர்களின் பெயரில் ராண வம்சத்தின் பரம்பரை பிரதம அமைச்சர்களே நாட்டை ஆண்டனர்.
# திரிபுவன் வீர விக்ரம் ஷா

## குடும்பம்

காத்மாண்டில் உள்ள நாராயணன்ஹிட்டி அரண்மனையில் மார்ச், 1919 அன்று திரிபுவன் ஷாவிற்கும், காந்தி தேவிக்கும் திருமணம் நடைபெற்றது. அதே நாளில் ராணி காந்தி தேவியின் தங்கையான ஈஸ்வரி தேவியை இரண்டாம் தாரமாக மன்னர் மணந்து கொண்டார். பின்னர் பல பெண்களை மன்னர் திரிபுவன் ஷா மணந்து கொண்டார். மன்னர் திரிபுவன் ஷாவிற்கு, மகேந்திரா உள்ளிட்ட 13 ஆண் & பெண்கள் குழந்தைகள் பிறந்தனர்.  
அவர்களில் மூன்று பெண் குழந்தைகள் 15 சனவரி 1934ல் ஏற்பட்ட 1934 நேபாள நிலநடுக்கத்தில், காத்மாண்டில் உள்ள நாராயணன்ஹிட்டி அரண்மனை சேதமடைந்த போது இறந்தனர்.
# திரிபுவன் வீர விக்ரம் ஷா

## பிற்கால வாழ்க்கை

முதலாம் உலகப் போரின் போது ஷா வம்ச நேபாள மன்னர் குடும்பத்தினருக்கும், ராணா வம்ச நேபாள பிரதம அமைச்சர் பீம் சூம்செர் ஜங் பகதூர் ராணவிற்கும் இடையே பிணக்குகள் உண்டாயின.  
1930களில் நடுவில், ராணா நேபாள பிரதம அமைச்சருக்கு எதிராக, மக்கள் போர்க்கொடி தூக்கினர். பிரதம அமைச்சரைப் பதவியிலிருந்து விலக்க, நேபாள மக்கள் சபை நடத்திய போராட்டங்களுக்கு, நேபாள மன்னர் திருபுவன் நேரடியாக ஆதரவு தெரிவித்தார். ஆனால் மக்களை போராட்டங்களைத் தடை செய்தும், போராட்டத் தலைவர்களை சிறையில் அடைத்தும், ராணாக்கள் நசுக்கினர்.  
1937 இல் ராணா வம்ச சர்வாதிகார பிரதம அமைச்சர் மோகன் சம்செர் ஜங் பகதூர் ராணாவைப் பதவி நீக்கம் செய்யும் நடவடிக்கைகளில் ஒரு பகுதியாக, நவம்பர் 1950 இல் மன்னர் திரிபுவன், இளவரசர் மகேந்திரா, பேரன் பிரேந்திரா முதலானவர்களுடன் நேபாளத்தில் உள்ள இந்தியத் தூதரகத்தில் அடைக்கலம் அடைந்தார்.  
மன்னர் திரிபுவனின் இச்செயலால் கலக்கமடைந்த பிரதம அமைச்சர், 7 நவம்பர் 1950 இல் நேபாள இராச்சியத்தில் நெருக்கடி நிலையை நடைமுறைப்படுத்தினார். அமைச்சரவையை கூட்டி மன்னர் திரிபுவனின் நான்கு வயது பேரன் ஞானேந்திராவை நேபாளத்தின் புதிய மன்னராக்கினார்.  
இந்திய விமானப் படையினரால் 10 நவம்பர் 1950 இல், ஞானேந்திரா தவிர மன்னர் திரிபுவனின் குடும்பத்தினர் நேபாளத்திலிருந்து இரண்டு வானூர்திகள் மூலம் இந்தியாவிற்கு அழைத்துச் செல்லப்பட்டனர்.  
இதனால் நேபாளம் முழுவதும் பிரதம அமைச்சருக்கு ஏதிராக பெருங்கிளர்ச்சிகள் நடைபெற்றது. பிரதம அமைச்சர் மோகன் சாம்செர் பகதூர் ஜங் ராணா, மன்னர் திரிபுவன் மற்றும் நேபாளி காங்கிரஸ் கட்சித் தலைவர்களுடன் அமைதிப் பேச்சுவார்த்தை நடத்தினார்.  
22 நவம்பர் 1950 இல் இந்தியப் பிரதமர் ஜவகர்லால் நேரு நேபாள மன்னர் ஞானேந்திராவை மன்னராக அங்கீகாரம் அளிக்க மறுத்தார்.  
கட்சித் தலைவர்களுடன், மன்னர் திரிபுவன், ஆண்டு 1951]]
நேபாளத்தில் தனக்கு எதிராக நடைபெறும் மக்கள் கிளர்ச்சிகளுக்கு பயந்த நேபாள பிரதம அமைச்சர், இந்தியாவுடன் அமைதிப் பேச்சு வார்த்தை நடத்த ஒரு தூதுக்குழுவை இந்தியாவிற்கு அனுப்பி வைத்தார்.பேச்சுவார்த்தையின் இறுதியில் பிரதம அமைச்சர் மோகன் சம்செர் ஜங் பகதூர் ராணா பதவி விலகினார். மன்னர் திரிபுவன் 15 பிப்ரவரி 1951 இல் நேபாளம் திரும்பினார்.  
18 பிப்ரவரி 1951 இல் நேபாளத்தில் ராணா வம்சத்தினர் பரம்பரையாக பிரதம அமைச்சர்களாக பதவி வகிக்கும் முறை ஒழிக்கப்பட்டது. இருப்பினும் சில மாதங்கள் மோகன் சம்செர் பகதூர் ராணா நேபாளத்தின் பிரதமர் பதவி வகித்தார்.  
நவம்பர், 1951 இல் நேபாளி காங்கிரஸ் கட்சித் தலைவர் மாத்ரிக பிரசாத் கொய்ராலா புதிய பிரதம அமைச்சராகத் தேர்ந்தெடுக்கப்பட்டார்.
# திரிபுவன் வீர விக்ரம் ஷா

## மறைவு

மன்னர் திரிபுவன் தனது 52வது அகவையில், 13 மார்ச் 1955 அன்று சுவிட்சர்லாந்து நாட்டின் சூரிக்கு நகரத்தின் கண்டோன் மருத்துவமனையில் காலமானார். திரிபுவனுக்குப் பின்னர் நேபாள மன்னராக மகேந்திராவிற்கு பட்டம் சூட்டப்பட்டது.
# திரிபுவன் வீர விக்ரம் ஷா

## மரபுரிமைப் பேறுகள்

மன்னர் திரிபுவனை பெருமைப் படுத்தும் விதமாக, காட்மாண்டு பன்னாட்டு விமான நிலையத்திற்கு திரிபுவன் பன்னாட்டு வானூர்தி நிலையம் என்றும், தேசிய நெடுஞ்சாலைக்கு **திரிபுவன் நெடுஞ்சாலை** என்றும், நாட்டின் மிகப்பெரிய பல்கலைகழகத்திற்கு திரிபுவன் பல்கலைக்கழகம் என்றும், தாங் மாவட்டத் தலைமையிட நகரத்திற்கு **திரிபுவன் நகர்** எனப் பெயர் சூட்டப்பட்டுள்ளது.
# திரிபுவன் வீர விக்ரம் ஷா

## இதனையும் காண்க

- நேபாள இராச்சியம்
- நேபாள மன்னர்கள்
- நேபாள பிரதம அமைச்சர்கள்
# பருமனறி பிப்பெட்டு

**பருமனறி பிப்பெட்டு **(Volumetric pipette) அல்லது **குமிழ் பிப்பெட்டு **(Bulb pipette) என்பது ஒரு கரைசலின் பருமனளவு அல்லது கன அளவை நான்கு குறிப்பிடத்தக்க இலக்கங்கள் துல்லியமாக அளக்க உதவும் கருவியாகும் இந்த குழாயி<nowiki/>கள் ஒரு நீண்ட குறுகிய பகுதியுடன், பெரிய குமிழியைத் தனது மையப்பகுதியில் கொண்டதாகவும், ஒரே ஒரு அளவீட்டுப் பகுதியைக் குமிழுக்கு மேல்புறமாகக் கொண்டிருக்கும்.இந்தப்பிப்பெட்டுகள் ஒரேஒரு குறிப்பிட்ட அளவினை மட்டுமே அளவிடுவதற்காக தயாரிக்கப்பட்டவையாகும். ஒவ்வொரு குறிப்பிட்ட அளவிற்கும் தனித்தனியான பிப்பெட்டுகைளப் பயன்படுத்த வேண்டும். அத்தகைய குறிப்பிட்டகனஅளவுகள் 1, 2, 5, 10, 20, 25, 50 மற்றும் 100 மிலி அளவுகள் ஆகும். பருமனறி பிப்பெட்டுகள் பகுப்பாய்வு வேதியியலில் பொதுவாகப் பயன்படுத்தப்படுகின்றன. இவை ஆதாரக் கரைசல்களிலிருந்து ஆய்வகத்திற்குத் தேவையான செறிவில் கரைசல்களைத் தயாரிக்கும் போதும், தரம் பார்த்தலுக்கானக் கரைசல்களைத் தயாரிக்கும் போதும் அதிக அளவில் பயன்படுத்தப்படுகின்றன.  
அமெரிக்க மூலப்பொருள் மற்றும் பரிசோதனைக் குழுமத்தின் (அ.மூ.ப.கு) (ASTM) திட்ட அளவு E969 பருமனறி பிப்பெட்டுகளின் திட்ட பொறுதி அளவு (standard tolerance) பொறுதி அளவானது பிப்பெட்டின் கன அளவைப் பொறுத்தது: 0.5-மிலி பிப்பெட்டின் பொறுதி அளவு ±0.006 மிலி ஆக உள்ளது. அதே நேரத்தில் 50-மிலி பிப்பெட்டின் பொறுதி அளவானது ±0.05 மிலி ஆக உள்ளது.(இவை A வகைப்பாட்டு பிப்பெட்டுகள் ஆகும்; B வகைப்பாட்டு பிப்பெட்டுகளின் பொறுதி அளவானது தொடர்புடைய A வகைப்பாட்டு பிப்பெட்டுகளின் பொறுதி அளவைப் போன்று இரண்டு மடங்கு வரை இருக்கும்) பருமனறி பிப்பெட்டுகளின் ஒரு சிறப்பு வாய்ந்த உதாரணமாக நுண்திரவ பிப்பெட்டு (Microfluid pipette) உள்ளது. (10µலி அளவுக்குக்கூட அளந்து கொடுக்கக்கூடிய திறனுடையது) இந்த பிப்பெட்டு தானே-கட்டுப்படுத்தி கன அளவை குறித்து வைத்துக்கொள்ளக்கூடிய ஒரு சுழலக்கூடிய திரவ முனையை திறப்பு வாயின் அருகாகக் கொண்டுள்ளது.
# விக்கிப்பீடியா:Statistics/weekly/17-Dec-2017
# லாக்காய்

**லாக்காய்** மியான்மரின் கோகாங் சுயாட்சி பகுதியில் இருக்கும் ஒரு நகரம். இந்நகரம் லாஒகாய் அல்லது லாக்காங் என்றும் அறியப்படுகிறது. கோகாங் சிறப்பு பிரதேசத்தின் தலைநகரமாக லாக்காய் இருக்கிறது. இந்த கோகாங் சுயாட்சிப் பிரதேசம் மியான்மரின் ஷான் மாநிலத்தில் வடக்குப் பகுதியில் உள்ளது.
# லாக்காய்

## புவியியல்

லாக்காய் சால்வின் ஆற்றின் அருகில் அமைந்திருக்கிறது. இந்தப் பகுதியில் தான் பர்மாவின் எல்லை முடிந்து அருகில் சீனாவின் எல்லை ஆரம்பமாகிறது. இதன் பகுதி சீனாவின் மக்கள் குடியரசு படைகளால் பாதுகாக்கப்படுகிறது. லாக்காய்யின் எல்லையில் இருந்து பத்து (10) மைல் தொலைவில் தான் சீனாவின் நான்சான் நகரம் இருக்கிறது. தென்மேற்கு மான்டரின் மாவட்டத்தில் சீன மொழியின் எழுத்துகளில் தான் பெரும்பாலும் எழுதப்படுகிறது. லாக்காய் கோகாங் சுயாட்சிப் பிரிவில் லாக்காங் நகராட்சியில் அமைந்திருக்கும் முக்கிய நகரமாகும். இந்நகரம் லாசியோ நகரத்தில் இருந்து 117 மைல்கள் தொலைவிலும் கோங்யான் நகரத்தில் இருந்து 42 மைல்கள் தொலைவிலும் அமைந்திருக்கிறது.  
இதன் ஓர் ஆண்டில் மழையின் அளவு 40 அங்குலமாக இருக்கிறது.
# லாக்காய்

## மேலும் பார்க்க

- ஷான் மாநிலம்
- கோகாங் சுயாட்சிப் பிரிவு
# ஒரு ரூபாய் (இந்திய நாணயம்)

**ஒரு ரூபாய் நாணயம் (One rupee coin)** என்பது ஒரு இந்திய நாணயமாகும். இதன் மதிப்பு ஒரு இந்திய ரூபாய் ஆகும். இது நூறு பைசாக்கள் ஆகும். தற்போது, ஒரு ரூபாய் நாணயமானது புழக்கத்தில் உள்ள இரண்டாவது சிறிய நாணயமாகும். 1992 முதல், இந்திய ஒரு ரூபாய் நாணயங்கள் துருவேறா எஃகில் வட்ட வடிவில் தயாரிக்கப்படுகின்றன. ஒரு ரூபாய் நாணயத்தின் எடையானது , விட்டம் , கனம் ஆகும். சுதந்திர இந்தியாவில், ஒரு ரூபாய் நாணயங்களானது 1950 ஆம் ஆண்டு முதல் அச்சிடப்பட்டு தற்போதுவரை புழக்கத்தில் உள்ளன.
# ஒரு ரூபாய் (இந்திய நாணயம்)

## வரலாறு

### சூரி பேரரசு

சூர் பேரரசின் நிறுவனரான ஷேர் ஷா சூரி வட இந்தியாவை கி.பி 1540 முதல் 1545 வரை ஆட்சி செய்தார். அவர் தனது ஆட்சிக் காலத்தில், 1542 ஆம் ஆண்டில் தூய வெள்ளி நாணயங்களை ரூபியா ("அழகான வடிவம்" என்று பொருள்படும்) என்ற பெயரில் வெளியிட்டார். இந்தப் பெயரானது தொடர்ந்து வந்த முகலாயப் பேரரசு, மராட்டியப் பேரரசு, பிரித்தானிய கிழக்கிந்திய நிறுவனம், பிரித்தானிய ஆட்சிக் காலங்களிலும் பயன்படுத்தப்பட்டது. ரூபியா ஆனது 1835 ஆம் ஆண்டு வரை கிழக்கிந்திய கம்பெனியால் தக்கவைக்கப்பட்டதுடன் 1947 வரை பிரித்தானிய அரசாலும் அடிப்படையான நாணயமாகக் பயன்படுத்தப்பட்டது. ஒவ்வொரு ரூபியா நாணயமும் எடையுடன் இருந்தன. ரூபியாவுக்கான சில்லறை அலகுகள் செப்புக் காசுகளாக இருந்தன. 40 செப்புக் காசுகள் ஒரு ரூபியாவாக இருந்தன. ஷேர் ஷா சூரி இந்த செப்புக் காசுகளுக்கு பைசா எனப் பெயரிட்டார்.
# ஒரு ரூபாய் (இந்திய நாணயம்)

## வரலாறு

### சென்னை மாகாணம்

சென்னை மாகாணமானது கி.பி 1815 வரை ஒரு ரூபாய் நாணயத்தை வெளியிட்டது. ஒரு ரூபாயானது பன்னிரண்டு மதராசு பணத்துக்கு சமமாக இருந்தது.
# ஒரு ரூபாய் (இந்திய நாணயம்)

## வரலாறு

### கிழக்கிந்தய நிறுவனம்

17 ஆம் நூற்றாண்டில், கிழக்கு இந்திய நிறுவனமானது இந்தியாவில் பிரித்தானிய பவுண்டை அறிமுகப்படுத்த விரும்பியது. ஆனால் ரூபியாவின் புகழ் காரணமாக, இந்தியாவில் பவுண்டு அறிமுகப்படுத்தப்படவில்லை. கிபி 1717 இல் தான் முகலாய பணத்தை நாணயமாக்குவதற்கு ஆங்கிலேயர் முயன்று முகலாயப் பேரரசர் பருக்சியாரிடமிருந்து அனுமதி பெற்றனர். 1835 ஆம் ஆண்டு சீரான நாணயத்துக்காக, *1835 ஆம் ஆண்டு நாணயச் சட்டம்* அமலுக்கு வந்தது. புதிய ஒரு ரூபாய் நாணயம் 0.917 வெள்ளியும், எடையும், விட்டமும் கொண்டிருந்தது. 1835 க்குப் பிறகும் 1862 க்கு முன்பும் தயாரிக்கப்பட்ட ஒரு ரூபாய் நாணயத்தின் பின்புறம் நாட்டின் பெயருக்குப் பதில் "கிழக்கு இந்தியா கம்பெனி" என்ற பெயர் பொறிக்கப்பட்டிருந்தது. 1835 ஆம் ஆண்டு அச்சிட்ட ஒரு ரூபாய் நாணயங்களில் முதன் முதலில் அரசர் வில்லியம் IIII எனக் குறிக்கப்பட்டது. 1840 க்குப் பிறகு வெளியான நாணயங்களில் அரசி விக்டோரியா (கி.பி 1840 முதல் 1901 ), எட்வர்ட் VII (கி.பி 1903 முதல் 1910 வரை ), ஜார்ஜ் V (1911 முதல் 1936 வரை), ஜார்ஜ் VI (1938 முதல் 1947 வரை) உருவங்கள் இடப்பட்டிருந்தன.
# ஒரு ரூபாய் (இந்திய நாணயம்)

## வரலாறு

### பிரித்தானிய அரசு

இந்தியாவானது கிழக்கிந்திய கம்பெனியின் கட்டுப்பாட்டில் ஒரு நூற்றாண்டு இருந்த பின்னர், 1858 இல் இருந்து பிரித்தானியாவின் நேரடி ஆட்சியின்கீழ் கொண்டுவரப்பட்டது. இது 1947 இல் இந்தியா விடுதைலை அடையும்வரை நீடித்தது. 1835 முதல் 1858 வரை, *1835 ஆம் ஆண்டு நாணயச் சட்டத்தின்படி* சீரான ரூபாய் நாணயங்கள் வெளியிடப்பட்டன. 1862 ஆம் ஆண்டில், புதிய ரூபாய் நாணயங்கள் வெளியிடப்பட்டன, இவை *ரெகலால் வெளியீடு* என அழைக்கப்பட்டன, இதில் ராணி விக்டோரியாவின் முகமும் அடுத்தபக்கம் நாட்டின் பெயராக "இந்தியா" என்றும் அச்சிடப்பட்டிருந்தது. 1835 ஆம் ஆண்டிற்குப் பிகும் 1862 ஆண்டுவரையிலான காலகட்டத்தில் வெளியான ஒரு ரூபாய் நாணயங்களின் பின்புறம் நாட்டின் பெயருக்குப் பதில் "கிழக்கு இந்தியா கம்பெனி" என்ற பெயர் இருந்தது குறிப்பிடத் தக்கது. 1862 முதல் 1939 வரை, ஒரு ரூபாய் நாணயங்கள் 0.917 வெள்ளியிலும், எடை , விட்டம் , கனம் என்றவாறு வெளியிடப்பட்டன. நாணயத்தின் மேற்புறம் அரசி விக்டோரியா (1862 முதல் 1901 வரை), எட்வர்ட் VII (1903 முதல் 1910 வரை), ஜால்ஜ் V (1911 முதல் 1936 வரை), ஜார்ஜ் VI (1938 முதல் 1947வரை) ஆகியோரின் உருவங்கள் முத்திரையாக இடப்பட்டிருந்தன. எட்வர்ட் VIII குறைந்த காலமே ஆட்சியில் இருந்ததால் (1936 சனவரி-திசம்பர்) இவர் உருவம் பதித்த நாணயங்கள் வெளியாகவில்லை.  
முதல் மற்றும் இரண்டாம் உலகப்போர்களின் காரணமாக, வெள்ளிக்கு பற்றாக்குறை இருந்தது. இதன் விளைவாக, 0.917 வெள்ளி ரூபாய் நாணயங்கள் 1940 ஆம் ஆண்டில் கால்பங்கு வெள்ளிக் கலவை (0.500) நாணயங்களாக மாற்றப்பட்டன. 1947 ஆம் ஆண்டில் வெள்ளி ஒரு ரூபாய் நாணயங்கள், நிக்கல் நாணயங்களாக மாற்றப்பட்டன. ||
|-
|| || 11.66 கி || 30.78 மிமீ || 1.9 மிமீ || விக்டோரியாவின் உருவம்
அவரது பெயர். || மதிப்பு, நாடு,
வெளியான தேதி. || 1840 || 1901 || 2,454,825,107
|-
|| || 11.66 கி || 30.5 மிமீ || 1.9 மிமீ || ஐந்தாம் ஜோர்ஜ்ஜின் உருவம்
அவரது பெயர். || மதிப்பு, நாடு,
வெளியான தேதி. || 1911 || 1936 || 1,807,479,000
|| 1911 இல் தயாரிக்கப்பட்ட நாணயங்கள் இருந்து
"பிக் ருபாய்" என்ற அடைபெயரில் குறிக்கப்பட்டது''. ||
|-
|| || 11.66 கி || 30.5 மிமீ || 1.9 மிமீ || வெள்ளி
(0.500) ||| Security || 1939 || 1945 ||
|-
| || || 11.8 கி || 28 மிமீ || 2.48 மிமீ || நிக்கல் || 1947 || 1947 || 160,039,000
|| *1947 இல் மட்டும் அச்சிடப்பட்டது.*
|-
|}
# ஒரு ரூபாய் (இந்திய நாணயம்)

## சுதந்திர இந்தியா

1947 ஆகஸ்ட் 15 அன்று, இந்தியா சுதந்திரம் பெற்றது. பிரித்தானிய அரசின் நாணய அமைப்பு மற்றும் நாணயங்கள் தக்கவைத்துக் கொள்ளப்பட்டன. 1950 ஆகத்து 15, இல் இந்தியா புதிய நாணயங்களை அறிமுகப்படுத்தியது. புதிய நாணயங்கள் அறிமுகப்படுத்துதலானது (ஒரு ரூபாய் நாணயம் உட்பட) பின்வரும் காலவரிசை மற்றும் காரணங்களில் செய்யப்பட்டன;
- இந்திய விடுதலையையும் இறைமையை வெளிக்காட்டும் காட்டும் விதமாக புதிய வடிவமைப்பில் நாணயங்கள் வெளியிடப்பட்டன.
- தசம முறை அறிமுகத்தால் இந்திய நாணய முறையில் ஏற்பட்ட தாக்கம்.
- தசம முறையினால் இந்திய நாணய மதிப்புகளில் ஏற்பட்ட மாற்றங்கள்.
# ஒரு ரூபாய் (இந்திய நாணயம்)

## துணையலகுகள்

1947 ஆம் ஆண்டு முதல் 1957 காலகட்டத்தில், இந்திய ரூபாயானது 16 அணாக்களாக பிரிக்கப்பட்டிருந்தது. ஒவ்வொரு ஆணாவும் நான்கு இந்திய பைசாக்களாக பிரிக்கப்பட்டிருந்தது (1835 முதல் 1947 வரை, ஒவ்வொரு பைசாவும் மூன்று இந்திய தம்பிடிகளாக பிரிக்கப்பட்டது, 1947 இல் தம்பிடி செல்லாததாக்கப்படும் வரை இந்நிலை தொடர்ந்தது). கீழே உள்ள அட்டவணையில் ஒரு ரூபாயும் (1835-தற்போது வரை) அதன் துணை-அலகுகளையும் காட்டுகிறது.
# ஒரு ரூபாய் (இந்திய நாணயம்)

## காசாலை அடையாளங்கள்

1947 முதல் புதிய ஒரு ரூபாய் நாணயங்களில் பின்வரும் அடையாளங்கள் பயன்படுத்தப்பட்டு வருகின்றன.
| ஆலை | அடையாளம் | விளக்கம் | குறிப்பு |
| --- | --- | --- | --- |
| **** |  |  |  |
| ஐதராபாத் | ☆ | ஐந்து-முனை நட்சத்திரம் |  |
| கல்கத்தா | அடையாளக் குறியீடு-இல்லை | கல்கத்தாவில் முதல் காசு ஆலை அமைக்கப்பட்டதால், அந்த ஆலையில் அச்சிடப்படும் நாணயங்களில் அடையாளம் இடுவதில்லை. |  |
| மும்பை | ♦ | வைரம் |  |
| • | சிறு புள்ளி (கனம்) |  |  |
| B | ஆண்டுக்கு கீழே B என்ற எழுத்து |  |  |
| M | ஆண்டுக்கு கீழே M என்ற எழுத்து | 1996 க்குப் பிறகான நாணயங்களில். |  |
| நொய்டா | ° | சிறு புள்ளி (துளையுடன்) |  |
| **** |  |  |  |
| பர்மிங்காம் | H | ஆண்டுக்குக் கீழே H என்ற எழுத்து | ஒரு ரூபாய் நாணயம் (KM# 79.1) 1985 ஆம் ஆண்டில் ஐக்கிய இராச்சியத்தின் பர்மிங்ஹாம் ஆலையில் அச்சிடப்பட்டது. |
| கரேம்னிகா | mk | வட்டத்துக்கள் "mk" என்ற எழுத்து | ஒரு ரூபாய் நாணயம் (KM# 92.2) 1998 முதல் 2001 வரை, ஸ்லோவாக்கியாவின் க்ரேம்னிகா ஆலையில் அச்சிடப்பட்டது. |
| மெக்சிக்கோ | Mo | °M, letter "M" beneath circle | ஒரு ரூபாய் நாணயம் (KM# 92.2) 1997 இல் மெக்சிக்கோ ஆலையில் அச்சிடப்பட்டது. |
| தென்னாப்பிரிக்கா | M | Letter "M" in oval | ஒரு ரூபாய் நாணயம் (KM# 92.2) 1998 இல் இருந்து 2000 வரை தென்னாப்பிரிக்க ஆலையில் அச்சிடப்பட்டது. |
| ராயல் ஆலை | • | Small dot | ஒரு ரூபாய் நாணயம் (KM# 79.1) 1985 ஆம் ஆண்டில் ஐக்கிய இராச்சியிலுள்ள லல்டிரிசன்ட் நகரில் ராயல் ஆலையில் அச்சிடப்பட்டது. |
# கூடநாணல்

**கூடநாணல்** (*Kooda Nanal*) தமிழ்நாடு மாநிலம், தஞ்சாவூர் மாவட்டம், திருக்காட்டுப்பள்ளி தேர்வுநிலை பேரூராட்சியின் 15 ஆம் வார்டு இக்கிராமத்திற்குரியதாகும். இந்த ஊரானது திருக்காட்டுப்பள்ளியிலிருந்து பூதலூர் செல்லும் சாலையில் அமைந்துள்ள முதல் ஊராகும். கடுங்கால் வாய்க்காலுக்கும், பிள்ளைவாய்க்காலுக்கும், இடைப்பட்ட நிலப்பகுதியில் இவ்வூர் அமைந்துள்ளது. மக்கள் வசிப்பிடத்தால் வடக்குக் கூடநாணல் என்றும் தெற்குக் கூடநாணல் என்றும் இவ்வூர் அழைக்கப்படுகிறது.
# கூடநாணல்

## இதிகாசத்தொடர்பு

பஞ்சபாண்டவர்கள் வனவாசம் சென்று மீண்டும் அவர்கள் ஒருவரையொருவர் கண்ட இடம் கண்டமங்கலம் என்றும் கூடியது கூடநாணலில் என்றும் முன்னோர்களின் கர்ணபரம்பரைச் செய்தி உள்ளது.
# கூடநாணல்

## மக்கள்

இந்துக்களே பெரும்பான்மையும் வசிக்கிறார்கள். விவசாயம் இவ்வூர் மக்களின் அடிப்படை வாழ்வாதாரமாக உள்ளது. நெல், கரும்பு, வாழை முதலானவை சாகுபடி செய்யப்படுகின்றன.
# கூடநாணல்

## மக்கள்

### மக்கள்தொகை

இவ்வூரில் சுமார் 685 பேர் வசித்து வருகின்றனர். அதில் 18 வயதிற்கு மேலானவர்கள் 505 பேர் உள்ளனர்.
# கூடநாணல்

## கல்வி

இவ்வூரில் ஒரு ஊராட்சி ஒன்றியத் தொடக்கப்பள்ளி மற்றும் ஒரு அங்கன்வாடி பள்ளியும் செயல்பட்டு வருகின்றன.
# கூடநாணல்

## கோயில்கள்

வடக்குக்கூடநாணலில், இரட்டைப்பிள்ளையார், சாம்பான், சங்கிலிகருப்பு, மதுரைவீரன் ஆகிய தெய்வங்களுக்கான கோயில் உள்ளது.  
கடுங்கால் வாய்க்கால் வழித்தடத்தில் நாகதேவதை கோயில் உள்ளது. வெள்ளத்தில் அடித்துவரப்பட்டு இங்கே கோயில்கொண்ட சிவலிங்கம் பிரதிஷ்டை செய்யப்பட்டு வழிபாடு செய்யப்பட்டுவருகிறது.  
ஊரின் தெற்குப்புறம் குளத்தாளம்மன் கோவில் உள்ளது. முதலில் குளத்தாளம்மனை வழிபட்ட பிறகே ஏனைய தெய்வங்களை வழிபடும் பழக்கம் உள்ளது.
# கூடநாணல்

## ஊர்த்திருவிழாக்கள்

- காமனை எரித்தநிகழ்வு இன்றும் இவ்வூரில் காமன்திருவிழாவாகக் கொண்டாடப்பட்டு வருகிறது. ஒவ்வொரு வருடமும் மாசிமாதம் வளர்பிறையின் மூன்றாம் திதியாகிய திருதியையில் கால்கோள் இடப்படுகிறது. பௌர்ணமியன்று சிவன் காமனை எரித்த கதை ஊர்மக்களால் நாடகமாக நடிக்கப்படுகிறது. இந்நாடகத்தில் ஆண்கள் மட்டுமே நடிக்கும் வழக்கம் உள்ளது. நாடகத்தின் முடிவில் மன்மதன் எரிக்கப்பட்ட பிறகு அனைவரும் குளித்துவிட்டே வீட்டிற்குச் செல்லும் வழக்கம் உள்ளது. அன்றிலிருந்து மூன்றாம்நாள் கலைநிகழ்ச்சிகளுடன் விழா நிறைவடைகிறது.
- தமிழ்வருடப்பிறப்பாகிய சித்திரை ஒன்றாம் நாள் ஊரில் நல்லேர் கட்டுவது மரபாக உள்ளது.
- கார்நெல்லும், சம்பாநெல்லும் விளையும் பருவத்தில் அறுவடைக்கு முன்பாக ஒரு நல்ல நாளில் விளைந்த கதிரை அறுத்து, குத்தி அரிசியாக்கிப் பொங்கலிட்டு வழிபாடு நடத்துவது வழக்கமாக உள்ளது. கார்போகத்தில் புரட்டாசி முதல் சனிக்கிழமை அன்று புத்தரிசி சோறு உண்பது வழக்கமாக உள்ளது. சம்பாபோகத்தில் விளையும் நெல்லில் பொங்கலன்று புத்தரிசி பொங்கல் வைப்பதுவும் வழக்கமாக இருந்துவருகிறது.
# மருதூர் கைலாசநாதர் கோயில்

**மருதூர் கைலாசநாதர் கோயில்** திருச்சி மாவட்டத்தில் உள்ள சிவன் கோயிலாகும்.
# மருதூர் கைலாசநாதர் கோயில்

## அமைவிடம்

திருச்சி மாவட்டம் லால்குடி வட்டத்தில் மருதூர் என்னுமிடத்தில் இக்கோயில் அமைந்துள்ளது.
# மருதூர் கைலாசநாதர் கோயில்

## இறைவன், இறைவி

இக்கோயிலில் உள்ள மூலவர் கைலாசநாதர் ஆவார். மூலவர் திருத்தான்தோன்றீஸ்வரர் என்றும் திருத்தான்தோன்றீஸ்வரமுடையார் என்றும் அழைக்கப்படுகிறார். இறைவி கனகாம்பிகை ஆவார்.
# மருதூர் கைலாசநாதர் கோயில்

## அமைப்பு

கோயிலின் வாயிலின் எதிரே கோயிலுக்கு வெளியே பலி பீடமும் நந்தியும் உள்ளன. வாயிலைக் கடந்து உள்ளே செல்லும்போது முன் மண்டபம் உள்ளது. வலப்புறத்தில் வல்லப கணபதி உள்ளார். திருச்சுற்றில் நடராசர் சபை உள்ளது. பைரவர், நவக்கிரகம், சூரியன் ஆகியோர் உள்ளனர். மூலவர் கைலாசநாதர் கருவறைக்கு முன்பாக இரு புறமும் துவாரபாலகர்கள் உள்ளனர். மூலவருக்கு முன்பாக நந்தி உள்ளது. மூலவர் சன்னதிக்கு இடது புறமாக பக்தபுரீசுவரர் சன்னதி உள்ளது. பக்தபுரீசுவரர் சன்னதிக்கு முன்பாக நந்தி உள்ளது. சன்னதி வாயிலின் வட புறத்தில் நாரதர் உள்ளார்.
கருவறை கோஷ்டத்தில் விநாயர், தட்சிணாமூர்த்தி, ஜோதிர்லிங்கம், துர்க்கை, பிரம்மா ஆகியோர் உள்ளர். அருகே சண்டிகேஸ்வரர் சன்னதி உள்ளது. திருச்சுற்றில் செவிசாய்த்த விநாயகர், ஐயப்பன், சுப்பிரமணியர், கஜலட்சுமி ஆகியோர் உள்ளனர். மூலவர் சன்னதிக்கு இடப்புறமாக வெளியில் அம்மன் சன்னதி உள்ளது. அம்மன் கனகாம்பிகை என்றழைக்கப்படுகிறார். அம்மன் சன்னதிக்கு முன்பாக நந்தியும், பலி பீடமும் உள்ளன.
# மருதூர் கைலாசநாதர் கோயில்

## குடமுழுக்கு

கைலாசநாதர் கோயில் 2002இல் குடமுழுக்கு ஆனதற்கான கல்வெட்டு உள்ளது.
# மருதூர் கைலாசநாதர் கோயில்

## பெருமாள் கோயில்

கைலாசநாதர் கோயிலுக்கு வெளியே, வலது புறத்தில் வரதராஜ பெருமாள் கோயில் உள்ளது. கருவறையில் வரதராஜ பெருமாள் ஸ்ரீதேவி, பூதேவியுடன் உள்ளார். மூலவரின் வலது புறம் காளிங்க நர்த்தனரும், இடது புறம் அனுமாரும் உள்ளனர். மூலவருக்கு முன்பாக பலிபீடமும், கருடாழ்வாரும் உள்ளனர். இக்கோயில் கருவறை, விமானம் ஆகியவற்றைக் கொண்டுள்ளது.
# புலிக்குளம் காளை

**புலிக்குளம்** என்பது தமிழ்நாட்டின் புகழ்மிக்க காளை மாட்டு இனங்களில் ஒன்றாகும். புலிக்குளம் என்னும் ஊர் சிவகங்கை மாவட்டத்தில் உள்ளது. ஜல்லிகட்டுக்கு என்று பிரத்தேகமாக வளர்க்கப்படும் காளையினம் புலிக்குளம். புலிக்குளம் இன பசுக்களின் பாலே சிறந்தது நிருபிக்கப்பட்டுள்ளது. மதுரை, சிவகங்கை, திண்டுக்கல், தேனி மாவட்டங்களில் இது ஜல்லிக்கட்டு விளையாட்டிற்காக விரும்பி வளர்க்கப்டும் காளை இனமாகும். பெரிய திமிலும், கூரிய கொம்பும், சீறிப்பாயும் வீரியமும் மிக்க காளை இனம் இந்த புலிக்குளம் காளை இனமாகும்,  
அலங்காநல்லூர், பாலமேடு ஜல்லிக்கட்டுக்களில் அதிகம் பயன்படுத்தப்படுவது இந்த புலிக்குளம் காளை. ஒரு புலியைக்கூட தன் கொம்பின் வலிமையால் குத்திக்கொன்றுவிடும் வலிமை பெற்றது இந்த காளை எனவும் சொல்லப்படுகிறது.
# மகேந்திரா

**மகேந்திர வீர விக்ரம் ஷா** (**Mahendra Bir Bikram Shah**) (; 11 சூன் 1920 – 31 சனவரி 1972) நேபாள இராச்சியத்தின் மன்னராக 1955 முதல் 1972 முடிய இருந்தவர்.
# மகேந்திரா

## இளமை வாழ்க்கை

திரிபுவன் மற்றும் மூன்று மூத்த குழந்தைகளுடன்; மகேந்திரா (நிற்பவர்), வசுந்தரா மற்றும் ஹிமாலயா (அமர்ந்திருப்பவர்கள்), ஆண்டு 1932]]  
மகேந்திரா, மன்னர் திரிபுவன் - ராணி காந்தி தேவி இணையருக்கு 11 சூன் 1920ல் பிறந்தவர். இளவரசர் மகேந்திரா 1940ல் நேபாள பிரதம அமைச்சர் ஹரி சாம்செர் ராணாவின் மகளான இந்திராவை மணந்தவர்.பின்னர் ராணி இந்திராவின் தங்கையான காந்தி தேவியை மணந்தார். மகேந்திரா - காந்திதேவி இணையரின் மூன்று மகன்கள் பிரேந்திரா, ஞானேந்திரா, திரேந்திரா; மூன்று மகள்கள் இளவரசி சாந்தி, இளவரசி சாரதா மற்றும் இளவரசி சோவா ஆவார்கள். 1952ல் மன்னர் மகேந்திரா ரத்தினா தேவியை மணந்தார்.  
1951 இல் ராணா வம்சத்தினர் பரம்பரையாக பிரதம அமைச்சராகும் உரிமை பறிக்கப்பட்டப் பின்னர், நேபாளி காங்கிரஸ் கட்சியின் தலைவர் விஸ்வேஷ்வர பிரசாத் கொய்ராலா நேபாளத்தின் முதல் பிரதம அமைச்சரானார். நேபாள இராச்சியத்திற்கு நேபாளம் எனப் பெயர் மாற்றம் செய்யப்பட்டு, முழு முடியாட்சி முறை அகற்றபட்டு அரசியலமைப்புக்குட்ட முடியாட்சி முறை நடைமுறைப்படுத்தப்பட்டது.
# மகேந்திரா

## ஆட்சிக் காலம்

மன்னர் திரிபுவனின் மறைவிற்குப் பின், மகேந்திரா 13 மார்ச் 1955 இல் நேபாள மன்னராகப் பதவியேற்றார்.
# மகேந்திரா

## ஆட்சிக் காலம்

### நேபாள உள்நாடு கலவரம், 1960

15 டிசம்பர் 1960 இல் மன்னர் மகேந்திரா அரசியலமைப்பு சட்டத்தை இடைநீக்கம் செய்து, மக்களால் தேர்ந்தெடுக்கப்பட்ட நேபாள நாடாளுமன்றத்தையும் அமைச்சரவையையும் கலைத்து விட்டு,நேபாளத்தில் மன்னரின் நேரடி ஆட்சிமுறையை நடைமுறைப்படுத்தினார். நேபாள பிரதம அமைச்சராக இருந்த விஸ்வேஷ்வர பிரசாத் கொய்ராலாவையும் அவரது நெருங்கிய கூட்டாளிகளையும் சிறையில் அடைத்தார். மன்னர் மகேந்திரா நேபாளத்தின் கிராமங்களிலும் மாவட்டங்களிலும் தேசிய அளவிலும் பஞ்சாயத்து ஆட்சி முறையை நடைமுறைப்படுத்தினார்.வெளிநாட்டு விவகாரத்தில் மன்னர் மகேந்திரா, இந்தியா - சீனா நாடுளைப் பொறுத்த வரை நடுநிலைக் கொள்கையைக் கடைபிடித்தார்.
# மகேந்திரா

## ஆட்சிக் காலம்

### பஞ்சாயத்து ஆட்சிக் காலம் (1960 – 72)

1960 இல் முதன்முறையாக மக்களால் தேர்ந்தெடுக்கப்பட்ட நாடாளுமன்றத்தைக் கலைத்து விட்டு, நாட்டின் நிர்வாகத்தை மன்னர் மகேந்திரா தனது நேரடிக் கட்டுக்குள் கொண்டு வந்தார். நேபாளி காங்கிரஸ் போன்ற அரசியல் கட்சிகள் தடை செய்யப்பட்டது. மனித உரிமைகள், ஊடக உரிமைகள் மறுக்கப்பட்டது.  
புதிய அரசியலமைப்பு சட்டத்தை நடைமுறைப்படுத்தினார். நேபாளி காங்கிரஸ் போன்ற அரசியல் கட்சிகளற்ற ஜனநாயக முறையில் நிறுவப்பட்ட பஞ்சாயத்து அமைப்பின் மூலம் மக்கள் தங்கள் பிரதிநிதிகளை, உள்ளாட்சி அமைப்புகளுக்குத் தேர்ந்தெடுத்தனர். ஆனால் நாட்டின் முழு அதிகாரங்களும் மன்னரின் கையில் இருந்தது. இந்நடைமுறைக்கு எதிரானவர்களை தேச விரோத சக்திகள் எனப்பட்டனர்.  
நாட்டின் நிர்வாகத்திற்கு மன்னருக்கு ஆலோசனை கூற, 26 டிசம்பர் 1961 இல் ஐந்து அமைச்சர்களைக் கொண்ட அமைச்சரவையை மன்னர் மகேந்திரா நியமித்தார்.  
மன்னர் மகேந்திரா நிலச்சீர்திருத்த திட்டங்களைக் கொண்டு வந்தார். அதன் மூலம் நிலம் அற்றவர்களுக்கு நிலம் வழங்கப்பட்டது. நேபாளத்தின் தராய் பகுதியில் கிழக்கு - மேற்காக செல்லும் தேசிய நெடுஞ்சாலையான மகேந்திரா நெடுஞ்சாலையை அமைத்தார்.
மன்னர் மகேந்திரா, கிராமப்புற வளர்ச்சிக்காக 1967 இல் ”கிராமங்களை நோக்கி” எனும் தேசிய இயக்கத்தைக் கொண்டு வந்தார். 1955ல் ஐக்கிய நாடுகள் அவையின் உறுப்பினராக நேபாள நாடு சேர்க்கப்பட்டது.
# மகேந்திரா

## இறப்பு

1972 மன்னர் மகேந்திரா சித்வான் காட்டில் வேட்டையாடச் சென்ற போது மாரடைப்பால் அவரது உடல் நலம் குன்றியது. மன்னர் மகேந்திரா 31 சனவரி 1972 இல் பரத்பூரில் காலமானார்.  
மகேந்திராவின் மகன் பிரேந்திரா 24 பிப்ரவரி 1972 இல் நேபாளத்தின் மன்னராக முடிசூட்டப்பட்டார். 1 சூன் 2001ல் நடைபெற்ற அரச குடும்ப படுகொலையின் போது மன்னர் பிரேந்திரா உள்ளிட்ட பல அரச குடும்பத்தினர் கொல்லப்பட்டனர்.
# மகேந்திரா

## படக்காட்சியகம்

<></>
# மகேந்திரா

## இதனையும் காண்க

- நேபாள மன்னர்கள்
- நேபாள பிரதம அமைச்சர்கள்
- நேபாள இராச்சியம்
- நேபாளத்தின் வரலாறு
# மகேந்திரா

## அடிக்குறிப்புகள்

- Possibly no heir for the time period of 1911 through 1920. Previous Crown Prince: Tribhuvan Bir Bikram Shah, from 1906 to 1911.
# திபெந்திரா

**திபெந்திரா வீர விக்ரம் ஷா** (**Dipendra Bir Bikram Shah**) (27 சூன் 1971&nbsp;– 4 சூன் 2001) நேபாளத்தை 1 சூன் 2001 முதல் 4 சூன் 2001 முடிய ஆண்ட மன்னராவர். அரச குடும்ப படுகொலைகளின் போது, இளவரசர் திபெந்திரா தன்னைதானே சுட்டுக் கொண்டு, கோமா நிலையில் மருத்துவமனையில், நேபாள மன்னராக 1 சூன் 2001ல் பதவி சூட்டப்பட்டப்பட்டார். பின்னர் கோமா நிலையிலே 4 சூன் 2001ல் மரணமடைந்தார். இவருக்குப் பின் நேபாள மன்னராக பதவியேற்ற, இவரது சித்தப்பா ஞானேந்திரா, நேபாளத்தில் 2008ல் முடியாட்சி முறை ஒழிக்கப்படும் வரை, நேபாள மன்னராக இருந்தவர்.
# திபெந்திரா

## கல்வி

மன்னர் திபெந்திரா பள்ளிக் கல்வியை காட்மாண்டுவிலும்; கல்லூரிக் கல்வியை இங்கிலாந்து நாட்டின் ஈடன் கல்லூரியிலும் படித்தவர். பின்னர் நேபாளத்தின் திரிபுவன் பல்கலைக்கழகத்திலும், நேபாள இராணுவப் பயிற்சி கல்லூரியிலும் உயர்நிலைக் கல்வியை முடித்தவர்.
# திபெந்திரா

## நேபாள அரச குடும்பப் படுகொலைகள், 2001

1 சூன் 2001 அன்று காட்மாண்டு நகரத்தில் உள்ள நாராயணன்ஹிட்டி அரண்மனையில் மன்னர் பிரேந்திரா தலைமையில் அரச குடும்ப உறுப்பினர்கள் கலந்து கொண்ட விருந்து நிகழ்ச்சியில், இளவரசர் திபெந்திரா கையில் துப்பாக்கியுடன் தோன்றி, அரண்மனையில் உள்ளவர்களை கண்மூடித்தனமாக சுட்டார். இத்துப்பாக்கிச் சூட்டில் மன்னர் பிரேந்திரா, ராணி ஐஸ்வரியா மற்றும் ஏழு அரச குடும்பத்தினர் கொல்லப்பட்டனர். பின்னர் இளவரசர் திபெந்திரா தன்னைத் தானே தலையில் சுட்டுக் கொண்டு, நான்கு நாட்களுக்குப் பின்னர் இறந்தார்.  
இளவரசர் திபெந்திராவின் இப்படுகொலையின் நோக்கம் இதுவரை அறியப்படவில்லை. இளவரசர் திபெந்திராவின் காதலை, மன்னர் ஏற்காததால், வெகுண்ட திபெந்திரா இப்படுகொலை நிகழ்த்தினார் என்ற கருத்தியல் நேபாளத்தில் பேசப்படுகிறது.
# திபெந்திரா

## இதனையும் காண்க

- நேபாள மன்னர்கள்
- நேபாள இராச்சியம்
- ஷா வம்சம்
- நேபாளத்தின் வரலாறு
# தாவீ

**தாவீ** (முன்னர் டாவாய்) மியான்மரின் தென் கிழக்கில் உள்ள ஒரு நகரம் மற்றும் தாநின்தாரி பிரதேசத்தின் தலைநகராக உள்ளது. யங்கோனில் இருந்து தெற்கில் 614.3 கி.மீ. (381.7 மைல்கள்) மற்றும் தாவீ ஆற்றின் வடக்குக் கரையில் அமைந்துள்ளது. 2004 ஆம் ஆண்டு மக்கள்தொகை கணக்கின்படி இந்நகரத்தின் மக்கள்தொகை 139,900. தாவீ ஆற்றின் முகத்துவாரம் அருகில் இருப்பதால் ஒரு துறைமுகம் 30 கி.மீ. (18.6 மைல்கள்) அந்தமான் கடலில் இருக்கிறது மேலும் இதன் புவியல் அமைப்பால் மழை[ பருவகாலங்களில் இந்நகரத்தில் வெள்ள பெருக்கு ஏற்படுகிறது.  
பர்மாவில் இருக்கும் 135க்கும் மேற்பட்ட இனமக்களில் தாவீ மக்களும் ஒரு இனமாகும்.
# தாவீ

## வரலாறு

தாவீ ஆற்றின் கரையோரத்தைச் சுற்றியுள்ள பகுதிகளில் பல நூற்றாண்டுகளாக தாவீ, மொன், காயின் மற்றும் தாய் மக்கள் வசித்து வந்திருக்கின்றனர். 11 ஆம் நூற்றாண்டு முதல் 13 ஆம் நூற்றாண்டு வரை, பாகன் பேரரசின் ஒரு பகுதியாக தாவீ இருந்தது. 1287 முதல் 1564 வரையான காலப்பகுதியில், தாவீ சுக்கோத்தாய் இராச்சியத்தின் பகுதியாகவும், அதனது ஆட்சியாளரான அவுத்தியா இராச்சியத்தின் (சியாம்) பகுதியாகவும் மாறியது.  
1564 முதல் 1594 வரை, பர்மாவின் டோங்கூ இராச்சியத்தின் ஒரு பகுதியாக தாவீ இருந்தது. பின் 1594 மற்றும் 1614 க்கு இடையில் தற்காலிகமாக சியாம் இராச்சியத்தின் வசம் தாவீ திரும்பியது. 1614 முதல் 1740 வரை, பர்மிய அதிகாரத்தின் கீழ் தெற்கு நகரமாக இருந்தது, மேலும் ஒரு பர்மிய கேர்ரிசன் மூலம் பாதுகாக்கப்பட்டது. 1740-1757 வரையிலான பர்மிய உள்நாட்டு யுத்தத்தின் போது 1740 களின் பிற்பகுதியில், வடக்கு தென்நாசிரிம் கடற்கரையுடன் தாவீ, சியாமால் கைப்பற்றப்பட்டது. முதல் ஆங்கிலோ-பர்மிய போருக்குப் (1824-1826) பின்னர் தென்நாசிரிம் கடற்கரையானது பிரித்தானிய வசம் சென்றது.
# தாவீ

## போக்குவரத்து

சமீபத்தில் தான் தாவீ நகரம் சாலை மற்றும் இரயில் வழியாக மியான்மர் முழுவதும் இணைக்கப்பட்டுள்ளது. தாவீயில் ஆழமான துறைமுகத்தை அமைப்பதற்கான திட்டங்கள் உள்ளன. நவம்பர் 2010 இல், மியான்மர் துறைமுக அதிகாரசபை தாவீயில் துறைமுகத்தை அபிவிருத்தி செய்வதற்காக இத்தாலிய-தாய் அபிவிருத்திக்கான் US $ 8.6 பில்லியன் ஒப்பந்தத்தில் கையெழுத்திட்டது.
# தாவீ

## மேலும் பார்க்க

- தாநின்தாரி பிரதேசம்
# அகனேசு பியெங்கா

**அகனேசு பியெங்கா** *(Agnès Fienga)* ஒரு பிரெஞ்சு வானியலாளர் ஆவார். இவர் இந்திசுத்தியூத் தெ மெக்கானிக் செலெசுத்தெ எத் தெ கேல்குல் தெசு எப்பிமெரிடெசு எனும் நிறுவனத்தில் பணிபுரிகிறார்.  
இவர் கோளிருப்பு நாட்காட்டி உருவாக்கப் புலத்தில் முனைவாகச் செயட்படுகிறார். இவர் பன்னாட்டு வானியல் ஒன்றிய உறுப்பினர். இவர் முனைவர் ஈ. மிலேசு சுட்டேண்டிசு அவர்களுடன் இணைந்து சிறுகோள்கள் ஆய்வில் ஈடுபட்டு, கோள் வட்டணை இயக்கத்தில் அவற்றின் தாக்கம்பற்ரி விரிவாக ஆய்வு செய்துள்ளார். இவர் கோளியக்கத்தால் புவி ஈர்ப்புக் கோட்பாட்டை சரிபார்த்தலிலும் ஆர்வம் கொண்டுள்ளார். அண்மையில் இவர் காசினி திட்டத் தரவுகளை ஆய்வு செய்து எலனா பித்யேவா நோக்கீடுகளை வைத்து உருவாக்கிய காரிக்கோளின் வட்டணையில் உள்ள பிறழ்வைக் கண்டுபிடித்தார்.  
நாசாவின் தரவுப்படி, அகனேசு பியெங்காவின் அறிதிறச் சுட்டு (h-index) 9 ஆகும். தன்மேற்கோள்கள் தவிர்த்த இவரது ஆய்வைச் சுட்டும் மேற்கோள்கள் 208 ஆகும்.
# அகனேசு கில்பெர்னே

**அகனேசு கில்பெர்னே** (*Agnes Giberne*, 19 நவம்பர் 1845, பெல்காம், இந்தியா – 20 ஆகத்து 1939, ஈசுட்டுபவுர்னே, இங்கிலாந்து) ஒரு பெயர்பெற்ற பிரித்தானிய எழுத்தாளர் ஆவார். இவர் அற, சமயக் கருப்பொருள்களில் குழந்தைப் புனைவிலக்கியப் படைப்பாளரும் மக்கள் வானியல் எழுத்தாளரும் ஆவார்.  
ஐரோப்பிய, இலண்டன் பள்ளிகளில் கல்விகற்ற இவர், தனது தந்தையான படைத் தளபதி சார்லசு கில்பர்னே இந்தியாவில் இருந்து பணிவிடை பெற்றதும், அறவியல் புதினங்களையும் சிறுகதைகளையும் ஏ. ஜி. என்ற பெயரில் சமயநெறிக் கழகத்துக்காக வெளியிட்டார். பின்னர் இவர் தன் புனைவு எழுத்துகளுக்கும் வானியல், இயற்கையியல் நூல்களுக்கும் முழுப்பெயரையும் பயன்படுத்தலானார். இவர் குழந்தை எழுத்தாளராகிய சார்லத்தி மரியா தக்கர் வாழ்க்கை வரலாற்று நூலும் எழுதி வெளியிட்டார். இவரது எழுத்துகள் அனைத்துமே 1910 க்கு முன்பேவெளியாகின.  
கில்பர்னே பயில்நிலை வானியலாளர் ஆவார். இவர் பிரித்தானிய வானியல் கழக உருவாக்கக் குழுவில் பணியாற்றினார். 1890 இல் அதன் நிறுவன உறுப்பினர் ஆனார். இவரது *சூரியன், நிலா, விண்மீன்கள்: தொடக்கநிலை வானியல்* (1879) எனும் ஆக்சுபோர்டு பல்கலைக்கழகப் பேராசிரியர் சார்லசு பிரிச்சர்டுவின் அறிமுகத்துடன் வெளியிடப்பட்ட படவிளக்க நூல், 20 ஆண்டுகளில் பல பதிப்புகள் கண்டு, 25,000 படிகளுகளுக்கு மேல் விற்று இவருக்குப் பெரும்பெயர் ஈட்டித் தந்தது. பின்னர் இவர் "விண்மீன்களுக்கு இடையே" எனும் நூல், அவரே அறிமுகத்தில் கூறுவது போல, "சூரியன், நிலா, விண்மீன்கள்" என்ற நூலின் இளைஞருக்காக எழுதிய பதிப்பேயாகும். இந்நூல் வானியலில் ஆர்வம் கொண்ட இகோன் என்ற சிறுவனைப் பற்றிய நூலாகும். இகோன் ஒரு வானியல் பேராசிரியரைச் சந்திக்கிறான். அவர் இகோனுக்கு விண்மீன்களையும் சூரியக் குடும்பத்தையும் பற்றி விளக்குகிறார்.
# அகனேசு கில்பெர்னே

## இணைய எழுத்து

- The World's Foundations or Geology for Beginners
# அகனேசு மேரி கிளார்க்

**அகனேசு மேரி கிளார்க்** *(Agnes Mary Clerke)* (10 பிப்ரவரி 1842 – 20 ஜனவரி 1907) ஒரு வானியலாளரும் வானியல் எழுத்தாளரும் ஆவார். இவர் அயர்லாந்து, கவுண்டி கார்க், சுகிபெரீனில் பிறந்தார். இலண்டனில் இறந்தார்.
# அகனேசு மேரி கிளார்க்

## குடும்பம்

இவர் சுகிபெரீனில் வங்கி மேலாளராகவிருந்த ஜான் வில்லியம் கிளார்க்கின்(அண். 1814–1890) மகள் ஆவார். இவரது தாயார் நீதிமன்ற நடுவரின் பதிவாளராக இருந்தவரின் மகளாகப் பிறந்த கேத்தரீன் மேரி தியேசி(பிறப்பு: 1819) ஆவார். இவருக்கு இரு உடன்பிறப்புகள் உண்டு. இவரது அக்கா எலன் மேரி 1940 இல் பிறந்தார். இவரது தம்பியானஅவுபிரே புனித ஜான் 1843 இல் பிறந்தார். இவர்கள் மூவருமே வீட்டிலேயே கல்வி பயின்றனர்.
# அகனேசு மேரி கிளார்க்

## தேர்ந்தெடுத்த எழுத்துகள்

- *A Popular History of Astronomy during the Nineteenth Century*. Edinburgh, 1885 (4th rev. ed. London, 1902)
- *The System of the Stars*. London, 1890 (2nd ed. London, 1905)
- *The Herschels and Modern Astronomy*. London, 1895
- *The Concise Knowledge Astronomy* (co-authored with John Ellard Gore and Alfred Fowler). London, 1898
- *Problems in Astrophysics*. London, 1903
She also wrote 55 articles for the *Edinburgh Review*, mainly on subjects connected with astrophysics, and articles for the *Dictionary of National Biography*, the *பிரித்தானிக்கா கலைக்களஞ்சியம்* and the *Catholic Encyclopedia*, and several other periodicals. Her articles in the ninth edition (1875–89) of the *Britannica* included Galileo Galilei, Alexander von Humboldt, Johannes Kepler, Antoine Lavoisier and the zodiac.
# அமி பர்கர்

**அமி ஜே. பர்கர்** *(Amy J. Barger)* (பிறப்பு: ஜனவரி 18, 1971) ஓர் அமெரிக்க வானியலாளர் ஆவார். இவர் மிகத் தொலைவான வான்பொருள்களாகிய குவேசார்கள், கருந்துளைகள் போன்றவற்றின் ஆய்வுகளில் பல கண்டுபிடிப்புகளை நிகழ்த்தியுள்ளார். இவர் அருகில் உள்ள பால்வெளிகளின் கருந்துளைகள் பெரியவை மட்டுமன்றி, மிக அண்மையில் உருவாகியவை எனக் காட்டினார். இவர் பிற ஆய்வாளரோடு இணைந்து தொலைவில் அமைந்த பால்வெளிகளைச் சார்ந்த கண்டுபிடிப்புகளைக் கண்டறிந்தார். இவர் இப்போது விசுகான்சின்-மாடிசன் பல்கலைக்கழகப் பேராசிரியராக உள்ளார்.  
இவர் 1997 இல் கேம்பிரிட்ஜ் பலகலைக்கழகத்தின் கிங்சு கல்லூரியில் மார்ழ்சல் ஆய்வாளராக இருந்து வானியலில் முனைவர் பட்டம் பெற்றார். தொடர்ந்து இவர், தொலைவாக உள்ள பால்வெளிகளின் தோற்ரமும் புறவடிவமும் குறித்து மார்ப்சு கூட்டுறவுத் திட்டத்தில் பணிபுரிந்தார். இவர் பல விருதுகளும் ஆய்வுநல்கைகளும் பெற்றுள்ளார். இவற்றில் வானியலுக்கான 2001 ஆம் ஆண்டின் ஆன்னி ஜம்ப் கெனான் விருதும் அடங்கும். இவர் 2002 இல் வானியலுக்கான நியூட்டன் இலேசி பியர்சு பரிசை அமெரிக்க வானியல் கழகத்தில் இருந்து பெற்றார். இவர் 2007 இல் அமெரிக்க இயற்பியல் கழகத்தில் இருந்து மரிய கோய்ப்ர்ட் விருதைப் பெற்றுள்ளார். இவர் 2002 இல் 2002 சுலோவன் ஆய்வுநல்கையும் 2003 இல் டேவிட், உலூசில்லே பக்கார்டு ஆய்வுநல்கையும் பெற்றார்.
இவர் 2017 இல் அமெரிக்க அறிவியல் மேம்பாட்டுக் கழகத்தின் உறுப்பினராகத் தேர்வு செய்யப்பட்டார்.
# 10 ரூபாய் நாணயம் (இந்தியா)

**இந்திய பத்து ரூபாய் நாணயம்** (*Indian 10-rupee coin* (10) என்பது இந்திய ரூபாய் நாணயங்களில் ஒன்றாகும். 2005 இல் இருந்து இந்திய நாணயங்களில் ₹10 உயர் மதிப்புமிக்க நாணயமாக உள்ளது. தற்போதைய ₹ 10 நாணயத்தின் வடிவமைப்பானது 2011 ஆண்டைய வடிவமைப்பாகும். இருப்பினும், 2011 ஆம் ஆண்டுக்கு முன் தயாரிக்கப்பட்ட ₹ 10 நாணயங்களும் நாட்டில் சட்டபூர்வமாக செல்லத்தக்கவையாக உள்ளன.
# 10 ரூபாய் நாணயம் (இந்தியா)

## வடிவமைப்பு

### 2005 வடிவமைப்பு

2005 ஆண்டு வெளியிடப்பட்ட முதல் ₹10 நாணயமானது 27&nbsp;மிமீ&nbsp;விட்டமுடையது&nbsp;சிறப்பு&nbsp;எழுத்தில் "भारत" மற்றும் "INDIA" என உச்சியில் பொறிக்கப்பட்டிருந்தது, இதனுடன் சிங்கச் சின்னமும் 'சத்யமேவ ஜெயதே' என்ற வாசகமும் இடம்பெற்றது. கீழே நாணயத்தின் ஆண்டு இடம்பெற்றிருந்தது. நாணயத்தின் பின்புறம் கூட்டல் குறியைப்போன்ற நான்கு பக்கக்கோடுகள் ஒரு முனையில் இணைவது போன்ற குறியீடும், இந்த கூட்டல் குறியீட்டுக் கோடுகள் இணையை ஒட்டி நான்கு திசைகளிலும் நான்கு புள்ளிகள் இடப்பட்டுள்ளன. மேலும் வெளி வலையத்தில் "दस रुपये" மற்றும் "TEN RUPEES" என்ற எழுத்துக்கள் இடம்பெற்றுள்ளன.
# 10 ரூபாய் நாணயம் (இந்தியா)

## 2009 வடிவமைப்பு

இரண்டாவது வடிவமைப்பில் முதல் பக்கத்தில் இரண்டு கிடைமட்ட கோடுகள் இடம்பெற்றன. மேலும் நாணயத்தின் வெளி வட்டத்தின் மேலே தலைப் பெழுத்தாக "भारत" மற்றும் "INDIA" ஆகிய எழுத்துக்களும், மையத்தில் சிங்க முத்திரையும், வெளி வட்டத்தின் கீழே அச்சிடப்பட்ட ஆண்டும் அச்சிடப்பட்டிருந்தன. நாணயத்தின் பின்பக்கத்தின் மேல் வட்டத்தில்15 வேல் முனைகள் போன்ற குறியீடுகள் அமைக்கப்பட்டும், மையத்தில் 10 என்ற எணும், கீழ் வட்டத்தில் ஆங்கிலம், இந்தியில் Rupees மற்றும் रुपये என்ற சொற்கள் வரிசையாக இடம்பெற்றுள்ளன. இந்த நாணயங்களில் ஏற்பட்ட வடிவமைப்பு மாற்றங்களினால் சமூக ஊடகங்களில் போலி நாணயங்கள் உள்ளதாக வதந்திகள் பரவின.
எனினும் 2011 ஆம் ஆண்டிற்கு முன்னர் உருவான இந்த வதந்திகள் தொடர்பாக இந்திய ரிசர்வ் வங்கி ஓர் உத்தியோகபூர்வ அறிக்கையை வெளியிட்டுள்ளது.
# 10 ரூபாய் நாணயம் (இந்தியா)

## 2009 வடிவமைப்பு

### 2011 வடிவமைப்பு

₹10 நாணயத்தின் மூன்றாவது வடிவமைப்பு 2011 இல் உருவாக்கப்பட்டது, முதல் பக்கத்தின் வெளிப்புற வளையத்தின் இடதுபுறத்தில் "भारत" என்றும் வலதுபுறத்தில் "INDIA" என்ற எழுத்துகளும், வளையத்தின் கீழ் புறத்தில் நாணயம் அச்சிடப்பட்ட ஆண்டும் அச்சிட்ட ஆலையின் குறியீடும் இடப்பட்டன. நாணயத்தின் மையத்தில் சிங்க முத்திரையும் அதன் கீழே "सत्यमेव जयते" என்ற வாசகமும் இடம்பெற்றிருந்தன. பின்புறமாக மையத்தில் இந்திய ரூபாய்க் குறியீடு
குறியீடும் அதன் கீழை 10 என்றும் குறிப்பிடப்பட்டும் இருந்தன.
# 10 ரூபாய் நாணயம் (இந்தியா)

## 2009 வடிவமைப்பு

### காசாலைக் குறியீடு

- *குறியீடு இல்லை* – கொல்கத்தா ஆலை
- ° – நொய்டா ஆலை
- * – ஐதராபாத் ஆலை
# 10 ரூபாய் நாணயம் (இந்தியா)

## கள்ளக் காசு வதந்தி

2016 சூலையில், சமூக ஊடகங்களில் பரவிய வதந்தியின் விளைவாக, இந்தியாவில் சில கடைக்காரர்கள் 10 ரூபாய் நாணயங்களை முற்றிலுமாக ஏற்றுக்கொள்ள மறுத்துவிட்டனர்.
# திசையொருமை

**திசையொருமை** அல்லது **ஓரியல்பு தன்மை** (*isotropy*) என்பது எல்லா திசையமைவுகளிலும்ஒரே சீரமைப்பைக் கொண்ட பண்பாகும்.இது கிரேக்க சொல்லிலிருந்து பெறப்பட்டதாகும். துல்லியமான வரையறைகள் துறை சார்ந்து வேறுபடும். வெவ்வேறு திசைகளில் வெவ்வேறு பண்புகளைக் கொண்டிருந்தால் அதனை*திசைவேற்றுமை* (*anisotropy*)என்பர்.
# 1 நயா பைசா (இந்திய நாணயம்)

**ஒரு நயாபைசா** (ஆங்கிலம்: *One Naya paisa*, இந்தி: एक नया पैसा), என்பது இந்திய ரூபாய்க்கு உட்பட்ட ஒரு நாணயம் ஆகும். இது இந்திய ஒரு ரூபாயில் <sup>1</sup><big>⁄</big><sub>100</sub> (நூறில்-ஒரு பங்கு) அலகு ஆகும். பைசாவின் சின்னம் **p**. 1955 ஆம் ஆண்டில், மெட்ரிக் முறைமைக்கு ஏற்ப இந்திய நாணய முறை, "இந்திய நாணயச் சட்டம்" மூலம் திருத்தப்பட்டது. இதன் பின்னர், புதிய ஒரு பைசா நாணயங்கள் 1957 ஏப்ரல் 1 முதல் அறிமுகப்படுத்தப்பட்டது. 1957 ஆம் ஆண்டு முதல் 1964 வரை, ஒரு பைசா நாணயம் "நயா பைசா" (English: *New Paisa*) என்று அழைக்கப்பட்டது. 1964 சூன் 1 அன்று "நயா" என்ற வார்த்தை கைவிடப்பட்டு, "ஒரு பைசா" என்றே அழைக்கப்பட்டது. பிற்காலத்தில் ஒரு பைசா சட்டப்படி செல்லாக் காசாக்கப்பட்டது.
# 1 நயா பைசா (இந்திய நாணயம்)

## வரலாறு

1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாய் ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி ஒரு பைசா நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை இந் நாணயமானது "நயா பைசா" (English: *New Paisa*) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டு "ஒரு பைசா" என அழைக்கப்பட்டது. நயா பைசா நாணயங்கள் "பதின் வரிசை"யின் ஒரு பகுதியாக இருந்தது. நயா பைசா நாயணயங்கள் 2011 சூன் 30 இல் செல்லாமல் ஆக்கப்பட்டன.
# 1 நயா பைசா (இந்திய நாணயம்)

## வகைகள்

| வகைகள் (1957-1963). |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 நயா
பைசா | 1.5&nbsp;கி | 16&nbsp;மிமீ | 1.0&nbsp;மிமீ | வெண்கலம் | Plain | இந்திய தேசிய இலச்சினை & நாட்டுப்
பெயர் இந்தியிலும் ஆங்கிலத்திலும். | மதிப்பு மற்றும் ஆண்டு. | 1957 | 1962 | செல்லாததாக்கப்பட்டது. |
| 1.51&nbsp;கி | 16&nbsp;மிமீ | 1.1&nbsp;மிமீ | நிக்கல்வெண்கலம் | Smooth | 1962 | 1963 | செல்லாததாக்கப்பட்டது. |  |  |  |
# டி. ஏ. ஜெயலட்சுமி

**டி. ஏ. ஜெயலட்சுமி** (*T. A. Jayalakshmi*, இறப்பு: 2012) பழம்பெரும் தமிழ்த் திரைப்பட, நாடக மற்றும் நாட்டிய நடிகை ஆவார்.
# டி. ஏ. ஜெயலட்சுமி

## வாழ்க்கைக் குறிப்பு

ஜெயலட்சுமி தமிழ்நாடு, காரைக்காலை அடுத்த திருமலைராயன் பட்டணத்தில் முதலியார் வகுப்பில் பிறந்தார். தனது மூன்றாவது அகவையிலேயே தாயையும், உடன்பிறந்த ஒரே தம்பியையும் இழந்தார். இந்த அதிர்ச்சியைத் தாங்காமல் தந்தையும் வீட்டை விட்டு வெளியேறி விட்டார். ஜெயலட்சுமி தனது பாட்டியாரின் ஆதரவில் வளர்ந்தார். ஏழு வயதில் பரத நாட்டியத்தை நட்டுவனாராக இருந்த தனது சிற்றப்பாவிடம் கற்றுக் கொள்ள ஆரம்பித்தார். திருமலைராயன் பட்டணத்தில் இருந்து சிறிது காலம் சிதம்பரத்தில் ஆறாம் வகுப்பு வரை படித்து விட்டு மீண்டும் தனது ஊருக்குத் திரும்பினார். *இழந்த காதல்*, *கிருஷண லீலா*, *மனோகரா* ஆகிய நாடகங்களில் சிறப்பாக நடித்து புகழ் பெற்றார். ஒரு முறை நாடகம் பார்க்க வந்திருந்த ஏ. வி. மெய்யப்பச் செட்டியார் தனது நாம் இருவர் திரைப்படத்தில் கதாநாயகியாக நடிக்கும் வாய்ப்பை ஜெயலட்சுமிக்கு வழங்கினார். இப்படம் அவருக்கு நட்சத்திரப் பதவியை வழங்கியது.
# டி. ஏ. ஜெயலட்சுமி

## நடித்த திரைப்படங்கள்

- கண்ணகி (1942)
- குபேர குசேலா (1943)
- ஹரிச்சந்திரா (கன்னடம்)
- பிரபாவதி
- ஜகதலப் பிரதாபன் (1944)
- ஹரிதாஸ் (1944)
- சௌ சௌ (1945)
- ஸ்ரீ வள்ளி (1945)
- நாம் இருவர் (1947)
- பைத்தியக்காரன் (1947)
- பிழைக்கும் வழி (1948)
- நவஜீவனம் (1949)
- பாரிஜாதம் (1950)
- கலாவதி (1951)
- உண்மையின் வெற்றி (1951)
- வனசுந்தரி (1951)
- வளையாபதி (1952)
# டி. ஏ. ஜெயலட்சுமி

## விருதுகள்

டி. ஏ. ஜெயலட்சுமிக்கு தமிழக அரசு 1967 ஆம் ஆண்டில் கலைமாமணி விருது வழங்கிக் கௌரவித்தது.
# டி. ஏ. ஜெயலட்சுமி

## மறைவு

நடிகை டி. ஏ. ஜெயலட்சுமி 2012 ஆம் ஆண்டில் தனது 85வது அகவையில் காலமானார்.
# 2 நயா பைசா (இந்திய நாணயம்)

**இரண்டு நயா பைசா** (**Two naye paise**) (singular: *Paisa*), என்பது ஒரு நாணய அலகாகும். இதன் மதிப்பு இந்திய ரூபாயில் <sup>2</sup><big>⁄</big><sub>100</sub> பங்கு. பைசாவின் சின்னம் **p**.
# 2 நயா பைசா (இந்திய நாணயம்)

## வரலாறு

1957 க்கு முன்னர், இந்திய ரூபாய் தசமபடுத்தப்படாமல் இருந்தது, 1835 முதல் 1957 வரை ரூபாய் ரூபாயானது 16 அணாக்களாக பிரிக்கப்பட்டிருந்தது. ஒவ்வொரு அணாவும் நான்கு இந்திய பைசாக்களாகவும், ஒவ்வொரு பைசாக்களும் மூன்று தம்பிடிகளாக இருந்தன 1947 இல் தம்பிடிக் காசு செல்லாததாக்கப்பட்டது. 1955 ஆம் ஆண்டில், இந்திய "நாணயல்களை மெட்ரிக் முறைமையைப் பின்பற்றி சீர்திருத்த " இந்திய நாணயச் சட்டம்" திருத்தப்பட்டது. அதன்படி பைச நாணயங்கள் 1957 இல் அறிமுகப்படுத்தப்பட்டன, ஆனால் 1957 முதல் 1964 வரை நாணயமானது "நயா பைசா" (English: *New Paisa*) என்று அழைக்கப்பட்டது. 1964 சூன் 1 அன்று இதிலுள்ள, "நயா" என்ற வார்த்தை கைவிடப்பட்டது மேலும் அந்த பெயரானது "ஒரு பைசா" என அழைக்கப்பட்டது. நயா பைசா நாணயங்கள் "பதின் வரிசை"யின் ஒரு பகுதியாக இருந்தது. நயா பைசா நாயணயங்கள் 2011 சூன் 30 இல் செல்லாமல் ஆக்கப்பட்டன.